ROMÂNIA


[image: image1.wmf] 

[image: image2.png]


JUDEŢUL CARAŞ – SEVERIN 

PRIMĂRIA COMUNEI DOCLIN 

Nr. 4625/07.11.2024
Raport de specialitate

la proiectul de hotărâre privind stabilirea şi aprobarea nivelurilor pentru valorile impozabile, impozitelor şi taxelor locale şi a altor taxe asimilate acestora pentru anul fiscal 2025
Având în vedere prevederile Legii nr. 227/2015 privind Codul fiscal şi în conformitate cu principiul autonomiei locale, care corespunde Cartei europene a autonomiei locale adoptată la Strasbourg la 15 octombrie 1985, ratificată de România prin Legea 199/1997, stabilirea şi aprobarea impozitelor şi taxelor locale intră în competenţa Consiliului Local conform prevederilor Codului Administrativ. Conform art. 491 din Legea nr. 227/2015 privind Codul Fiscal „(1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice. (2) Sumele indexate conform alin. (1) se aprobă prin hotărâre a consiliului local şi se aplică în anul fiscal următor. (3) Dacă hotărârea consiliului local nu a fost adoptată cu cel puţin 3 zile lucrătoare înainte de expirarea exerciţiului bugetar, în anul fiscal următor, în cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei ori se determină prin aplicarea unei cote procentuale, se aplică de către compartimentul de resort din aparatul de specialitate al primarului, nivelurile maxime prevăzute de prezentul cod, indexate potrivit prevederilor alin. (1). (alineat introdus prin art. 66 pct. 28 din O.U.G. nr. 114/2018, în vigoare de la 29 decembrie 2018). 
În contextul actual, de situație economică dificilă, nu se impune majorarea taxelor și impozitelor locale dar având în vedere creșterea prețurilor la bunuri și servicii, pentru asigurarea unui buget care să permită un serviciu public la nivelul așteptărilor este necesar a se indexa nivelul taxelor și impozitelor locale cu rata inflației, conform prevederilor legale în vigoare. 

Pentru indexarea impozitelor şi taxelor locale aferente anului 2025 se va utiliza rata inflaţiei de 10,4% comunicată pe site-ul oficial al Ministerului Dezvoltării Regionale. 
Față de cele menționate mai sus considerăm oportună menținerea bonificațiilor acordate la plata taxelor și impozitelor locale la nivelul celor acordate în anul 2024. Considerând că prin proiectul de hotărâre pentru stabilirea taxelor și impozitelor locale, cu ajustarea la rata inflației, se realizează un echilibru între venituri și cheltuieli și constatând că sunt întrunite toate condițiile de legalitate propunem spre dezbatere și aprobare Consiliului Local al comunei Doclin proiectul de hotărâre privind stabilirea şi aprobarea nivelurilor pentru valorile impozabile, impozitelor şi taxelor locale şi a altor taxe asimilate acestora pentru anul fiscal 2025.

